Oficiālais Vēstnesis L 205 , 31/08/1995 Lpp. 0039 - 0044



EEZ Apvienotās komitejas Lēmums Nr. 35/95 (1995. gada 19. maijs), ar ko groza EEZ līguma 31. protokolu par sadarbību īpašās jomās, kas nav saistītas ar četrām pamatbrīvībām EEZ APVIENOTĀ KOMITEJA, ņemot vērā Eiropas Ekonomikas zonas līgumu, kas pielāgots ar protokolu, ar kuru pielāgo Eiropas Ekonomikas zonas līgumu, turpmāk tekstā — "līgums", un jo īpaši tā 86. un 98. pantu, tā kā līguma 31. protokols ir grozīts ar EEZ Apvienotās komitejas Lēmumu 11/94 [1]; tā kā ir lietderīgi paplašināt Līgumslēdzēju pušu sadarbību, attiecinot to arī uz trešo Kopienas rīcības programmu invalīdu atbalstam (Helios II (1993-1996)) (Padomes Lēmums 93/136/EEK [2] un Padomes Lēmums 94/782/EK [3]); tā kā tādēļ jāgroza līguma 31. protokola 5. pants, lai šādu paplašināšanu varētu veikt, IR PIEŅĒMUSI ŠO LĒMUMU. 1. pants EEZ līguma 31. protokola 5. pantu groza saskaņā ar šā lēmuma 2. un 3. pantu. 2. pants Ar šo aizstāj 4. un 5. punktu: "4. EBTA valstis 1995. gada laikā piedalās Kopienas darbībās invalīdu atbalstam saskaņā ar darba programmu šā protokola 1. papildinājumā. EBTA valstis šajā laikposmā finansiāli atbalsta attiecīgās darbības saskaņā ar minētās darba programmas iedaļu "Budžeta aspekti". 5. EBTA valstis no 1996. gada 1. janvāra piedalās 8. punktā minētajās Kopienas programmās un darbībās. 6. No minētā datuma EBTA valstis finansiāli atbalsta 8. punktā minētās programmas un darbības atbilstīgi līguma 82. panta 1. punkta a) apakšpunktam. 7. EBTA valstis no sadarbības uzsākšanas 8. punktā minētajās programmās un darbībās pilnīgi piedalās to EK komiteju darbā, kuras palīdz Komisijai vadīt vai attīstīt šīs programmas un darbības. 8. Līgumslēdzējas Puses jo īpaši cenšas stiprināt sadarbību tādās Kopienas darbībās, kuras var uzsākt saistībā ar šādiem Kopienas tiesību aktiem: - 393 D 0136: Padomes 1993. gada 25. februāra Lēmums 93/136/EEK, ar ko izveido Kopienas trešo rīcības programmu invalīdu atbalstam (Helios II 1993-1996) (OV L 56, 9.3.1993., 30. lpp.). - 394 D 0782: Padomes 1994. gada 6. decembra Lēmums 94/782/EK par Handynet sistēmas turpināšanos attiecībā uz pasākumiem, kuri līdz šim uzsākti saistībā ar pirmo tehnisko palīglīdzekļu moduli (OV L 316, 9.12.1994., 42. lpp.)." 3. pants Bijušais 4. un 5. punkts attiecīgi kļūst par 9. un 10. punktu. 4. pants EEZ līguma 31. protokolam pievieno papildinājumu, kas atrodas šā lēmuma pielikumā. 5. pants Šis lēmums stājas spēkā 1995. gada 1. jūnijā ar noteikumu, ka EEZ Apvienotajai komitejai ir iesniegti visi paziņojumi saskaņā ar līguma 103. panta 1. punktu. 6. pants Šo lēmumu publicē Eiropas Kopienu Oficiālā Vēstneša EEZ iedaļā un EEZ pielikumā. Briselē, 1995. gada 19. maijā EEZ Apvienotās komitejas vārdā — priekšsēdētājs Pablo Benavides [1] OV L 253, 29.9.1994., 34. lpp. [2] OV L 56, 9.3.1993., 30. lpp. [3] OV L 316, 9.12.1994., 42. lpp. -------------------------------------------------- PIELIKUMS " 31. Protokola 1. Papildinājums Helios II DARBA PROGRAMMA 1995 1. PADOMDEVĒJAS IESTĀDES [1] Pilnīga līdzdalība uz tādiem pašiem noteikumiem kā EK dalībvalstīm, izņemot attiecībā uz balsošanas procedūrām (ja tādas ir) un jautājumiem, kas ietverti šīs darba programmas iedaļā "Budžeta aspekti". 1.1. PADOMDEVĒJA KOMITEJA — trīs sanāksmes - divi valdības pārstāvji no katras EBTA valsts. 1.2. EIROPAS INVALĪDU FORUMS — trīs sanāksmes - divpadsmit esošās Eiropas NVO pārstāv EBTA valstu invalīdu un invalīdu organizāciju intereses - divi esošie sociālo partneru pārstāvji pārstāv EBTA valstu sociālo partneru intereses - viens pārstāvis no valsts NVO vai Valsts invalīdu padomes, ko izvirza katra EBTA valsts. 1.3. SAKARU GRUPA — trīs sanāksmes - viens valdības pārstāvis no katras EBTA valsts - viena persona, kura pārstāv EBTA valsts NVO un Valsts invalīdu padomes, kas ir Foruma dalībnieki. 2. DARBA GRUPAS [2] Pilnīga līdzdalība uz tādiem pašiem noteikumiem kā EK dalībvalstīm, izņemot attiecībā uz balsošanas procedūrām (ja tādas ir) un jautājumiem, kas ietverti šīs darba programmas iedaļā "Budžeta aspekti". 2.1. HANDYNET TEHNISKĀS KOORDINĀCIJAS GRUPA — trīs sanāksmes - viens pārstāvis no katra Valsts koordinācijas centra (VKC) 2.2. HANDYNET PĒTNIECĪBAS GRUPA PAR TEZAURA JAUTĀJUMIEM — trīs sanāksmes - viens pārstāvis no katras EBTA valsts. 2.3. HELIOS DARBA GRUPA INTEGRĒTĀS IZGLĪTĪBAS JAUTĀJUMOS — trīs sanāksmes - divi valdības pārstāvji no katras EBTA valsts. 2.4. HELIOS DARBA GRUPA NODARBINĀTĪBAS JAUTĀJUMOS — trīs sanāksmes - viens valdības pārstāvis no katras EBTA valsts. 2.5. HELIOS DARBA GRUPAS NEATKARĪGA DZĪVESVEIDA JAUTĀJUMOS - Sports — divas sanāksmes divi pārstāvji no katras EBTA valsts Invalīdu valsts sporta komitejas - Mobilitāte un transports — divas sanāksmes divi valdības pārstāvji no katras EBTA valsts - Tūrisms — divas sanāksmes trīs pārstāvji no NVO/tūrisma organizācijām katrā EBTA valstī. 3. APMAIŅAS PASĀKUMI [3] 3.1. Komisija sniedz katrai EBTA valstij informāciju par prioritārajām tēmām, ar tām saistīto darbu un rezultātiem. 3.2. EBTA valstis tiek aicinātas norādīt dalībniekus semināros/konferencēs, kas "darbību" līdzdalībniekiem notiek, lai izdarītu kopsavilkumu par gada laikā paveikto darbu. 3.3. Plānošana un sagatavošanās "darbību" EBTA valstīs iekļaušanai programmā no 1996. gada 1. janvāra, tostarp a) līdz 1995. gada 30. septembrim EBTA valstis norāda "darbības" četrās jomās: funkcionālā rehabilitācija, integrācija ar izglītību, ekonomiskā integrācija, sociālā integrācija/neatkarīgs dzīvesveids ("darbību" skaits vēl nav noteikts); b) sākotnējā tikšanās (simpozijs) saistībā ar "darbībām" katrā jomā un lēmumu pieņemšana par iesaisti konkrētās tēmās. 4. HANDYNET [4] Pilnīga līdzdalība uz tādiem pašiem noteikumiem kā EK dalībvalstīm ar nolūku līdz 1996. gada 1. janvārim izveidot datu bāzi, kurā ir pilnīga informācija par visām EBTA valstīm: - VKC savāc datus un nosūta tos HELIOS ekspertu grupai, - HELIOS ekspertu grupa iekļauj datus CD-ROM un bez maksas piešķir atjaunotos CD-ROM (trīs reizes gadā) VKC un Datu savākšanas centriem (DSC), - Informācijas un padomdevēju centri (IPC) ar tīklu palīdzību un tamlīdzīgi nodrošina invalīdiem piekļuvi informācijai uz CD-ROM. 5. SADARBĪBA AR NVO [5] 5.1. Komisija sniedz katrai EBTA valstij informāciju par to pasākumu tēmu un laiku, kurus organizē NVO un par kuriem saņem subsīdijas (līdz pat 50 % un ievērojot noteiktu maksimumu) Helios II programmas ietvaros (EIROPROGAMMAS, ko iesaka katra no divpadsmit Eiropas NVO forumā). 5.2. EBTA valstu, NVO u.tml. pārstāvjus uzaicina piedalīties pasākumos, kas neattiecas vienīgi uz konkrētu organizāciju vai organizācijām. 5.3. Eiropas NVO izskata pieprasījumus pēc tādu pasākumu organizēšanas EBTA valstīs, kurus iekļaus EIROPROGRAMMĀS 1996. gadam, un iesniedz atzinumu Komisijai galīgā lēmuma pieņemšanai. (Par EIROPROGRAMMU pasākumiem saņem subsīdijas līdz pat 50 % no kopējām izmaksām, ievērojot noteiktu maksimumu). 6. SABIEDRĪBAS APZIŅAS VEIDOŠANA 6.1. Komisija pēc lūguma izplata HELIOSCOPE (HELIOS apskats), HELIOS Flash un citus dokumentus organizācijām un personām EBTA valstīs. 6.2. Invalīdu dienā (3. decembrī) organizācijas un personas EBTA valstīs aicina piedalīties Eiropas līmeņa pasākumos. 6.3. HELIOS konkurss un balvas — līdzdalība ikgadējā konferencē. 6.4. Informācijas paneļi (konferences, gadatirgi, utt.) Iekļaušanai gada programmā izskata konkrētas vietas EBTA valstīs. 6.5. HELIOS valstu informācijas diena 1996 1. un 2. PADOMDEVĒJAS IESTĀDES un DARBA GRUPAS Līdzdalība kā 1995. gadā, bet Komisija sedz dalībnieku izdevumus saskaņā ar šādiem noteikumiem: - Valdības pārstāvjiem — ceļa izdevumi - Pārējiem — ceļa izdevumi, komandējuma dienas nauda un pabalsts papildu izdevumiem. Ja sakarā ar dalībnieka invaliditāti viņu pavada cita persona, šīs personas izdevumus sedz tāpat kā dalībnieka izdevumus. 3. APMAIŅAS Pilnīga līdzdalība uz tādiem pašiem noteikumiem kā EK dalībvalstīm, ietverot norādīto "darbību" pārstāvju līdzdalību šādos pasākumos: - mācību braucieni, apmācības, u.tml., ko organizē par konkrētām tēmām — visas izmaksas sedz Komisija, ievērojot maksimālo apjomu katrai "darbībai"; un - semināri/konferences gada beigās. Visas izmaksas sedz Komisija. 4. HANDYNET 1995. gadā. 5. SADARBĪBA AR NVO Pilnīga līdzdalība uz tādiem pašiem noteikumiem kā EK dalībvalstīm, ietverot 5.1. valstu NVO un Valsts invalīdu padomes, kas ir Foruma dalībnieki: - organizē valsts mēroga konferenci ar Eiropas dimensiju par kādu no Helios II prioritārajām tēmām — Komisija maksā līdz pat 50 % no visām izmaksām, ievērojot noteiktu maksimumu; - piedalās valsts informācijas dienā — Komisija maksā līdz pat 50 % no visām izmaksām, ievērojot noteiktu maksimumu. 5.2. Eiropas NVO — EIROPROGRAMMAS ietver pasākumus, ko organizē EBTA valstīs. 6. SABIEDRĪBAS APZIŅAS VEIDOŠANA 6.1. 1995. gadā. 6.2. HELIOS konkurss un balvas: - katra EBTA valsts ieceļ vienu žūrijas locekli; - balvas var saņemt par projektiem, ko veido organizācijas EBTA valstīs; - pilnīga līdzdalība ikgadējā konferencē, izmaksas sedzot tāpat kā EK dalībvalstīm. Helios II DARBA PROGRAMMA BUDŽETA ASPEKTI 1995 Nav tiešas iemaksas EK budžetā. EBTA valstis maksā - visas pašu izmaksas saistībā ar savu līdzdalību; - visas izmaksas, kas saistās ar vajadzīgajiem pakalpojumiem, kurus sniedz HELIOS ekspertu grupa, piemēram, algas, ceļa un aprīkojuma izdevumi ekspertiem, sakarā ar programmas attiecināšanu arī uz EBTA valstīm; - visas izmaksas saistībā ar papildu personālu, ko norīko darbā īpaši, lai palīdzētu EBTA valstu līdzdalības jautājumos. Priekšlikumi attiecībā uz papildu personālu: - divus ekspertus, kuri palīdzētu ar pasākumiem saistībā ar Handynet, norīko darbā HELIOS ekspertu grupā Briselē; viņiem palīdz viena sekretāre. Piezīme: EK un EBTA valstu budžeta ekspertu sagatavošanās 1996. finanšu gadam notiek 1995. gada pirmajā pusē saskaņā ar līguma 32. protokolā paredzēto procedūru. Šo sarunu rezultātā pieņem galīgos lēmumus par EBTA valstu finanšu iemaksām EK kopbudžetā un arī par papildu personāla jautājumu. 1996 Pilnīga līdzdalība EK budžetā (saskaņā ar EEZ līguma 82. panta 1. punkta a) apakšpunktu). " [1] Padomes 1993. gada 25. februāra Lēmums 93/136/EEK, ar ko izveido Kopienas trešo rīcības programmu invalīdu atbalstam (OV L 56, 9.3.1993., 30. lpp.). [2] Padomes 1994. gada 6. decembra Lēmums 94/782/EK par Handynet sistēmas turpināšanos attiecībā uz pasākumiem, kuri līdz šim uzsākti saistībā ar pirmo tehnisko palīglīdzekļu moduli (OV L 316, 9.12.1994., 42. lpp.). [3] Padomes 1993. gada 25. februāra Lēmums 93/136/EEK, ar ko izveido Kopienas trešo rīcības programmu invalīdu atbalstam (OV L 56, 9.3.1993., 30. lpp.). [4] Padomes 1993. gada 25. februāra Lēmums 93/136/EEK, ar ko izveido Kopienas trešo rīcības programmu invalīdu atbalstam (OV L 56, 9.3.1993., 30. lpp.). [5] Padomes 1993. gada 25. februāra Lēmums 93/136/EEK, ar ko izveido Kopienas trešo rīcības programmu invalīdu atbalstam (OV L 56, 9.3.1993., 30. lpp.). --------------------------------------------------